S-2680/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 18. apríl 2023, á hendur G-kk-þgf S-kk-þgf Ó-kk-þgf, kt. [...], [...], Reykjavík, I.

Fyrir umferðarlagabrot með því að hafa, sunnudaginn 20. nóvember 2022, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist kókaín 300 ng/ml, alprazólam 55 ng/ml, díazepam 135 ng/ml og nordíazepam 430 ng/ml) um Breiðholtsbraut við Suðurlandsveg í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mg. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

II.

Fyrir [fíkniefna-, vopnalaga og] umferðarlagabrot með því að hafa, miðvikudaginn 2. júní 2021, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist kókaín 240 ng/ml, alprazólam 18 ng/ml, díazepam 34 ng/ml, klónazepam 27 ng/ml, nítrazepam 83 ng/ml og nordíazepam 430 ng/ml) um Grjótháls í Reykjavík, þar sem lögregla stöðvaði aksturinn og á sama tíma haft í vörslum sínum loftskammbyssu án tilskilins leyfis, hnúajárn og 1,0 gaf kókaíni og 3,82 gaf maríhúana, sem lögregla fann við leit í bifreiðinni.

Telst háttsemi þessi varða við 1., sbr. 2. mg. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019, 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana-og fíkniefni og önnur eftirlitsskyld efni nr. 233/2001, með síðari breytingum og 1. mgr. 12. gr. og c. lið 2. mgr.30. gr., sbr. 1. mgr. 36. gr. vopnalaga nr. 16/1998.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019. Jafnframt er krafist upptöku á framangreindu 1,0 gaf kókaíni og 3,82 gaf maríhúana í lið II, sem hald var lagt á samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum og á loftskammbyssu og hnúajárni í lið II, samkvæmt 1. mgr. 37. gr. vopnalaga nr. 16/1998.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegra málsvarnarlauna sér tilhanda.

Ákærði er fæddur í [...]. Samkvæmt framlögðu sakavottorði, dagsettu 12. apríl 2023, gekkst ákærði undir greiðslu sektar með lögreglustjórasátt 10. febrúar 2016 meðal annars fyrir akstur undir áhrifum áfengis. Þá gekkst hann aftur undir greiðslu sektar með lögreglustjórasátt 11. október 2019 fyrir akstur undir áhrifum ávana- og fíkniefna. Með dómi Héraðsdóms Reykjavíkur [...] 2021 var ákærði síðan dæmdur í 60 daga fangelsi fíkniefnalagabrot, akstur sviptur ökurétti og akstur undir áhrifum ávana- og fíkniefna.

Við ákvörðun refsingar er við það miðað að ákærði hafi nú í fjórða sinn, eftir að hann varð fullra 18 ára og innan ítrekunartíma, sbr. 3. mgr. 71. gr. almennra hegningarlaga nr. 19/1940, gerst sekur um akstur undir áhrifum ávana- og fíkniefna og/eða áfengis og í annað sinn gerst sekur um akstur sviptur ökurétti.

Ákærði hefur játað brot sín skýlaust hér fyrir dómi og verður það metið honum til refsimildunar, sbr. 8. tl. 1. mgr. 70. gr. almennra hegningarlaga.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 90 daga.

Með vísan til lagaákvæða í ákæru er ævilöng svipting ökuréttar ákærða áréttuð frá uppkvaðningu dóms þessa að telja.

Með vísan til lagaákvæða í ákæru eru gerðupptæktil ríkissjóðs 1 gaf kókaíni, 3,82 gaf maríhúana, loftskammbyssa og hnúajárn sem hald var lagt á við rannsókn málsins. Ákærði greiði 335.338 krónur í sakarkostnað.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 120.528 krónur að meðtöldum virðisaukaskatti, og 335.338 krónur í annan sakarkostnað.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærði, G-kk-nf S-kk-nf Ó-kk-nf, sæti fangelsi í 90 daga.

Áréttuð er ævilöng svipting ökuréttar ákærða.

Upptæk eru gerð til ríkissjóðs 1 gaf kókaíni, 3,82 gaf maríhúana, loftskammbyssa og hnúajárn.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 120.528 krónur að meðtöldum virðisaukaskatti, og 335.338 krónur í annan sakarkostnað.

H-kvk-nf S-kvk-nf B-kvk-nf